section_heading: Počeci (2003. – 2005.)
paragraph_text: Izabran je kao peti izbor NBA drafta 2003. od strane Miami Heata. Ubrzo se prilagodio na NBA i u prosjeku postizao 16.2 poena (46.5% iz igre), 4.0 skoka i 4.5 asistencija po utakmici. Wade je četvrti igrač (koji je izabran u prvom krugu drafta) i najviši izbor sa sveučilišta Marquette. Nakon početnih 5-15, Heat je postepeno poboljšao svoj omjer i sezonu završio s omjerom 42-40. Miami je ušao u doigravanju, a Wade se istaknuo odličnim igrama u polufinalu Istočne konferencije protiv Indiana Pacersa. Međutim, Wade je usprkos sjajnoj rookie sezoni, završio treći u glasovanju za novaka godine (iza Lebrona Jamesa i Carmela Anthonya). Ipak, ušao je u NBA All-rookie prvu petorku i bio među najbolji pet novaka u nekoliko kategorija: drugi po postotku šuta iz igre, drugi "kradljivac", treći strijelac, četvrti asistent i četvrti po dobivenoj minutaži. U doigravanju, Wade je prvoj utakmici prvog kruga protiv New Orleans Hornetsa postigao pobjednički šut. Miami je seriju dobio u sedam utakmica i plasirao se u drugi krug. Ondje su igrali protiv prve momčadi Istoka, Indiana Pacersa, ali je Miami kasnije poražen u šest utakmica.